BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA

Radecorp inhalációs aeroszol
pentetasav
Mielőtt elkezdené szedni alkalmazni ezt a gyógyszert, olvassa el figyelmesen az alábbi betegtájé​koztatót.

· Tartsa meg a betegtájékoztatót, mert a benne szereplő információkra a későbbiek​ben is szüksége lehet.

· További kérdéseivel forduljon orvosához vagy gyógyszerészéhez.

· Ezt a gyógyszert az orvos Önnek írta fel. Ne adja át a készítményt másnak, mert számára ártalmas lehet még abban az esetben is, ha tünetei az Önéhez hasonlóak.

· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

A betegtájékoztató tartalma:

1. Milyen típusú gyógyszer a Radecorp inhalációs aeroszol és milyen betegségek esetén alkalmazható?

2. Tudnivalók Radecorp inhalációs aeroszol szedése előtt

3.
Hogyan kell szedni a Radecorp inhalációs aeroszolt?

4.
Lehetséges mellékhatások

5
Hogyan kell a Radecorp inhalációs aeroszolt tárolni?

6.
További információk

1.
MILYEN TÍPUSÚ GYÓGYSZER A RADECORP INHALÁCIÓS AEROSZOL ÉS MILYEN BETEGSÉGEK ESETÉN ALKALMAZHATÓ?
A légutakon keresztül a szervezetbe bekerült radioaktív transzurán (americium, plutónium, kürium) izotópok kiürülését elősegítő dekorporáló készítmény.

2.
TUDNIVALÓK A RADECORP INHALÁCIÓS AEROSZOL ALKALMAZÁSA ELŐTT

Ne alkalmazza a Radecorp inhalációs aeroszolt

- gyermekkor, 
- súlyos vesekárosodás, 
- csontvelő károsodás esetén. 

A készítmény nem alkalmas az urán és a neptúnium megkötésére.

A Radecorp inhalációs aeroszol fokozott elővigyázatossággal alkalmazható

- vasfelhalmozódással járó anyagcserebetegségben (hemokromatózis)

Terhesség

Állatkísérletek alapján a többszöri trinátrium-kálcium-dietilén-triaminopentaacetát (DTPA)  adagolás magzatkárosító hatású. Nincs olyan emberi vagy állatkísérletes eredmény, amely az egyszeri Radecorp adag magzatkárosító hatását értékelné, de nem zárható ki az akár egyetlen adag  DTPA  emberi magzatkárosító hatása sem.

A DTPA alkalmazása nem ajánlott terhesség során, de szükség esetén kezdeti kezelésként adható egyetlen adag cinkpótló készítménnyel együtt.

Szoptatás

Nem ismert, hogy a DTPA kiválasztódik-e az anyatejbe, de a radioaktív izotópok kiválasztódnak. Ezért szükség esetén szoptató anyáknak is adható DTPA .

A készítmény hatásai a gépjárművezetéshez és gépek kezeléséhez szükséges képességekre

Nem várható, hogy a Radecorp befolyásolja a gépjárművezetéshez és a gépek kezeléséhez szükséges képességeket.

Egyéb gyógyszerek szedése

Amikor egyszerre többféle radioaktív izotóptól származó fertőződés veszélye áll fenn, egyidejűleg alkalmazhatók egyéb megkötő szerek (pl. berlini kék, kálium-jodid) is.

Az inhalálást követően nem vehető be köptető hatású készítmény.

3.
HOGYAN KELL ALKALMAZNI A RADECORP INHALÁCIÓS AEROSZOLT?

A DTPA egyszeri adagja 1 g. Mivel egy puff Radecorp inhalációs aeroszol 500 mg DTPA-t tartalmaz, a készítményből közvetlenül egymás után 2 puffot kell alkalmazni. 

A radioktív izotópok vizeletbeli koncentrációjának, illetve a húgyhólyag sugárterhelésének csökkentése érdekében célszerű a bőséges folyadékfogyasztás és a gyakori vizeletürítés.

A kezelés időtartama

A Radecorp inhalációs aeroszol jelen kiszerelésben egyszeri belégzésre szolgál. Általában véve a DTPA‑val végzett kezelés több héten át is folytatható.

Ha az előírtnál több Radecorp inhalációs aeroszolt alkalmazott:
Specifikus túladagolási tünetek nem várhatók, de erős köhögés, esetleg asztmás roham kialakulhat.
Ha elfelejtette a Radecorp inhalációs aeroszolt alkalmazni
A Radecorp inhalációs aeroszol inhalálására a radioaktív izotóppal történt érintkezést követő első 24, optimális esetben 1 órán belül sort kell keríteni (a készítményt adott esetben az első 24 óra után is lehet alkalmazni). A Radecorp inhalációs aeroszol megelőzési céllal nem alkalmazható.

Ha idő előtt abbahagyja a Radecorp inhalációs aeroszol alkalmazását:
Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.
4.
LEHETSÉGES MELLÉKHATÁSOK

Mint minden gyógyszernek, a Radecorp inhalációs aeroszolnak is lehetnek mellékhatásai. 

A DTPA a szervezetben nyomelemeket (cink, magnézium, mangán) köt meg és ürít ki az adaggal és a kezelés időtartamával arányosan, ezért csak egyetlen kezdeti adag ajánlott. Szükség esetén a kezelés folytatható DTPA-val, de gondoskodni kell a cinkpótlásról.

A DTPA kezelések (inhalációs és intravénás) során előfordult fejfájás, szédülés, mellkasi fájdalom, allergiás reakció, bőrgyulladás, fémes ízérzet, hányinger, hasmenés, hidegrázás, láz, bőrviszketés, a szagérzékelés kiesése és izomgörcsök az adagolást követő első 24 órában.

Az inhalációs DTPA kezelés esetében esetenként jelentettek köhögést és/vagy nehézlégzést. 

5.
HOGYAN KELL A RADECORP INHALÁCIÓS AEROSZOLT TÁROLNI?

A gyógyszert csak a csomagoláson feltüntetett lejárati időn belül szabad felhasználni.

Legfeljebb 25 oC-on, az eredeti csomagolásban tárolandó.

A gyógyszer gyermekektől elzárva tartandó.

A dobozon feltüntetett lejárati idő után ne szedje alkalmazza a Radecorp inhalációs aeroszolt. A lejárati idő a megadott hónap utolsó napjára vonatkozik.
A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.
6.
TOVÁBBI INFORMÁCIÓK

Mit tartalmaz a Radecorp inhalációs aeroszol:
· A készítmény hatóanyaga: kalcium-DTPA (Ca-DTPA)
· Egyéb összetevők: szorbitán-trioleát, etanol és hajtógáz

